COVID-19 яңы коронавирус инфекцияһына ҡаршы вакцинация башланыуға Башҡортостанда ярты йыл инде. Әммә билдәле инфекционистар, микробиологтар, иммунологтар, врачтар халыҡ араһында ныҡлы аңлатыу эше алып барыуға ҡарамаҫтан, һаман да прививка эшләтеүгә төрлө кеше төрлөсә ҡарашта. Эйе, вакцина бөтәһенә лә бер төрлө генә тәьҫир итмәй. Кемгәлер бер ниндәй ҙә реакция бирмәй, ә икенсе кешенең тән температураһы күтәрелергә мөмкин. Баш әйләнеү, хәлһеҙлек, ауыртыу күҙәтелеүе лә ихтимал. Әммә вакцинациянан һуң вафат булыу осрағы теркәлмәгән!